कांग्रेस पार्टी अध्यक्ष सोनिया गांधी के दामाद रॉबर्ट वाड्रा ने बीजेपी के स्टार प्रचारक की सूची में शामिल हुए विनय कटियार और पार्टी पर हमला बोला है. वाड्रा ने ट्वीट करते हुए लिखा है कि मैं हैरान हूं कि स्टार प्रचारकों की लिस्ट में ऐसे दागी लोगों का नाम है जो न सिर्फ महिलाओं का सम्मान करना नहीं जानते हैं बल्कि उन पर भद्दी टिप्पणियां करते हैं. भगवान हमें बचाएं! हालांकि रॉबर्ट वाड्रा के इस कटाक्ष पर फिलहाल विनय कटियार ने कुछ भी कहने से इनकार कर दिया है. बता दें कि भारतीय जनता पार्टी (बीजेपी) के नेता विनय कटियार को स्टार प्रचारकों की लिस्ट में शामिल किए जाने के बाद वाड्रा ने यह ट्वीट किया.